Johan Gabriel Geitlin

Johan Gabriel Geitlin (12. helmikuuta 1836 Helsinki – 18. heinäkuuta 1890 Kalvola) oli suomalainen opettaja, rehtori ja moninkertainen valtiopäivämies.

Henkilöhistoria
Geitlinin vanhemmat olivat professori Gabriel Geitlin ja Anna Lovisa Lagus ja puoliso vuodesta 1860 Selma Wilhelmina Tamelander. Hän pääsi ylioppilaaksi 1853 Porvoon lyseosta, valmistui filosofian kandidaatiksi ja maisteriksi 1857 sekä väitteli filosofian tohtoriksi 1860. Geitlin oli vuodesta 1868 Helsingin normaalikoulun latinan ja kreikan kielten lehtori, sen jälkeen Hämeenlinnassa suomalaisen normaalilyseon kielten yliopettaja ja rehtori 1874 alkaen. Hän palasi Helsinkiin samaan tehtävään 1887. Hän toimitti oppi- ja sanakirjoja.Otavan Iso tietosanakirja, Otava 1968, osa 2, p. 1674

Geitlin oli pappissäädyn edustaja valtiopäivillä 1877, 1882,1885 ja 1888.Biografia-sampo: Johan Gabriel Geitlin Viitattu 30.12.2020.

Julkaisuja
Käytännöllinen johdanto latinan lauseopin oppimiseen
Saksalainen kielioppi, 1861 (myöhemmät painokset nimellä Saksan kieli-oppi ynnä lukemiston ja sanakirjan kanssa)
Suomalais-latinainen lukukirja, 1874
Vertailevasta kielitieteestä sananen, 1878
Suomalais-latinainen sanakirja, 1883 Näköisp. Suomalaisen Kirjallisuuden Seura, 1996 (Sanakirjan digitoitu versio Internet Archivessä)
Latinan kielioppi, 1888

Lähteet

Luokka:Suomalaiset opettajat
Luokka:Suomen koulujen rehtorit
Luokka:Suomalaiset tietokirjailijat
Luokka:Suomen suuriruhtinaskunnan pappissäädyn valtiopäivämiehet
Luokka:Vuonna 1836 syntyneet
Luokka:Vuonna 1890 kuolleet